*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iarna, cristaline unde

pe sub gheaţă se strecoară

şi-n noapte argintul lunii

îl transformă-n poleială.

Ajunge o zi-nsorită

să se subţieze gheaţa

şi prin margini dantelate

să pătrundă-n apă viaţa.

Sălciile arcuite,

spre oglinda de cleştar,

lasă gheţa ce le-mbracă

să prelingă stropi de apă.

Cade acum o picătură

şi alta se pregăteşte,

gheaţa râului în raze

şi cristale-ncet plesneşte.

Zăresc peştii curcubeu,

aurii şi argintii,

ce-şi pun solzii în valoare,

fluturând din aripioare.

Susur duios se aude

- „simfonii de primăvară”,

şi pe maluri, dalbe flori

scot căpşorul din zăpadă.

Tot priveşti şi nu ai crede

că gingaşii ghiocei,

cu lăncile din smarald,

scot clinchet de clopoţei.

O boare de vânt uşoară

va purta mireasma lor,

„vestitori ai primăverii”

- bucuria tuturor.

Iarna însă nu se lasă,

„babele” îşi pregăteşte

să cearnă zăpadă-n zări,

troienind din nou cărări.

Vântul de la miazăzi

- „mâncătorul de zăpadă”,

Dochiei-i fură cojoace,

de vreo nouă zile-ncoace.

Fete au ieşit din case

purtând fine mărţişoare,

şi pe câmpuri apar pâlcuri

de culori pline de floare.

Iată, mândra primăvară,

cu alaiul ei sonor,

a venit din nou în ţară

dând farmec visărilor...